《留观中诗二首》
唐代·吴子来

终日草堂间，清风常往还。耳无尘事扰，心有玩云闲。

对酒惟思月，餐松不厌山。时时吟内景，自合驻童颜。

此生此物当生涯，白石青松便是家。

对月卧云如野鹿，时时买酒醉烟霞。

作者简介：道士。宣宗大中末年至成都双流县兴唐观，养气绝粒，除饮酒外，别无所营。一日，自画其像，留诗2首而去。事迹见《神仙感遇传》卷二。《全唐诗》存诗2首。